Document ID: 32007D0457

ΑΠΌΦΑΣΗ ΤΗΣ ΕΠΙΤΡΟΠΉΣ
της 21ης Ιουνίου 2007
για την τροποποίηση των αποφάσεων 2001/689/ΕΚ, 2002/739/ΕΚ, 2002/740/ΕΚ, 2002/741/ΕΚ και 2002/747/ΕΚ με στόχο να παραταθεί η ισχύς των οικολογικών κριτηρίων για την απονομή του οικολογικού σήματος σε ορισμένα προϊόντα
[κοινοποιηθείσα υπό τον αριθμό Ε(2007) 3128]
(Κείμενο που παρουσιάζει ενδιαφέρον για τον ΕΟΧ)
(2007/457/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1980/2000 του Ευρωπαϊκού Κοινοβουλίου και του Συμβουλίου, της 17ης Ιουλίου 2000, περί αναθεωρημένου κοινοτικού συστήματος απονομής οικολογικού σήματος (1), και ιδίως το άρθρο 6 παράγραφος 1 δεύτερο εδάφιο,
Μετά από διαβουλεύσεις με το Συμβούλιο Οικολογικής Σήμανσης της Ευρωπαϊκής Ένωσης,
Εκτιμώντας τα ακόλουθα:
(1)
Τα οικολογικά κριτήρια που θεσπίσθηκαν με την απόφαση 2001/689/ΕΚ της Επιτροπής, της 28ης Αυγούστου 2001, περί καθορισμού οικολογικών κριτηρίων για την απονομή του κοινοτικού οικολογικού σήματος σε πλυντήρια πιάτων (2), θα παύσουν να ισχύουν στις 28 Αυγούστου 2007.
(2)
Η απόφαση 2002/739/ΕΚ της Επιτροπής, της 3ης Σεπτεμβρίου 2002, για θέσπιση αναθεωρημένων οικολογικών κριτηρίων για την απονομή του οικολογικού σήματος σε χρώματα και βερνίκια εσωτερικού χώρου και την τροποποίηση της απόφασης 1999/10/ΕΚ (3), θα παύσει να ισχύει στις 31 Αυγούστου 2007.
(3)
Η απόφαση 2002/740/ΕΚ της Επιτροπής, της 3ης Σεπτεμβρίου 2002, σχετικά με τον καθορισμό οικολογικών κριτηρίων για την απονομή του οικολογικού σήματος σε στρώματα κρεβατιών και την τροποποίηση της απόφασης 1998/634/ΕΚ (4), θα παύσει να ισχύει στις 31 Αυγούστου 2007.
(4)
Η απόφαση 2002/741/ΕΚ της Επιτροπής, της 4ης Σεπτεμβρίου 2002, για θέσπιση αναθεωρημένων οικολογικών κριτηρίων για την απονομή του οικολογικού σήματος στο χαρτί φωτοαντιγράφισης και την τροποποίηση της απόφασης 1999/554/ΕΚ (5), θα παύσει να ισχύει στις 31 Αυγούστου 2007.
(5)
Τα οικολογικά κριτήρια που ορίζονται στην απόφαση 2002/747/ΕΚ της Επιτροπής, της 9ης Σεπτεμβρίου 2002, για τη θέσπιση των οικολογικών κριτηρίων για την απονομή του οικολογικού σήματος στους ηλεκτρικούς λαμπτήρες και την τροποποίηση της απόφασης 1999/568/ΕΚ (6), θα παύσουν να ισχύουν στις 31 Αυγούστου 2007.
(6)
Σύμφωνα με τον κανονισμό (ΕΚ) αριθ. 1980/2000 έγινε έγκαιρη αναθεώρηση των οικολογικών κριτηρίων, καθώς και των σχετικών διατάξεων αξιολόγησης και επαλήθευσης των διατάξεων που θεσπίσθηκαν με τις ως άνω αποφάσεις.
(7)
Κατόπιν της αναθεώρησης των εν λόγω κριτήριων και διατάξεων θεωρείται σκόπιμο να παραταθεί η περίοδος ισχύος των οικολογικών κριτηρίων και των διατάξεων για 18 μήνες και στις πέντε προαναφερόμενες περιπτώσεις.
(8)
Δεδομένου ότι η υποχρέωση αναθεώρησης του κανονισμού (ΕΚ) αριθ. 1980/2000 αφορά αποκλειστικά και μόνο τα οικολογικά κριτήρια και τις διατάξεις περί αξιολόγησης και επαλήθευσης, θεωρείται σκόπιμο να εξακολουθήσουν να ισχύουν οι αποφάσεις 2001/689/ΕΚ, 2002/739/ΕΚ, 2002/740/ΕΚ, 2002/741/ΕΚ και 2002/747/ΕΚ.
(9)
Κατά συνέπεια επιβάλλεται να τροποποιηθούν δεόντως οι αποφάσεις 2001/689/ΕΚ, 2002/739/ΕΚ, 2002/740/ΕΚ, 2002/741/ΕΚ και 2002/747/ΕΚ.
(10)
Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που συγκροτήθηκε βάσει του άρθρου 17 του κανονισμού (ΕΚ) αριθ. 1980/2000,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το άρθρο 3 της απόφασης 2001/689/ΕΚ αντικαθίσταται από το ακόλουθο κείμενο:
«Άρθρο 3
Τα οικολογικά κριτήρια για την κατηγορία προϊόντων “πλυντήρια πιάτων” καθώς και οι αντίστοιχες διατάξεις αξιολόγησης και επαλήθευσης ισχύουν μέχρι τις 28 Φεβρουαρίου 2009.».
Άρθρο 2
Το άρθρο 5 της απόφασης 2002/739/ΕΚ αντικαθίσταται από το ακόλουθο κείμενο:
«Άρθρο 5
Τα οικολογικά κριτήρια για την κατηγορία προϊόντων “χρώματα και βερνίκια εσωτερικού χώρου” καθώς και οι αντίστοιχες διατάξεις αξιολόγησης και επαλήθευσης ισχύουν μέχρι τις 28 Φεβρουαρίου 2009.».
Άρθρο 3
Το άρθρο 5 της απόφασης 2002/740/ΕΚ αντικαθίσταται από το ακόλουθο κείμενο:
«Άρθρο 5
Τα οικολογικά κριτήρια για την κατηγορία προϊόντων “στρώματα κρεβατιών” καθώς και οι αντίστοιχες διατάξεις αξιολόγησης και επαλήθευσης ισχύουν μέχρι τις 28 Φεβρουαρίου 2009.».
Άρθρο 4
Το άρθρο 5 της απόφασης 2002/741/ΕΚ αντικαθίσταται από το ακόλουθο κείμενο:
«Άρθρο 5
Τα οικολογικά κριτήρια για την κατηγορία προϊόντων “φωτοαντιγραφικού χάρτη και χάρτη γραφής” καθώς και οι αντίστοιχες διατάξεις αξιολόγησης και επαλήθευσης ισχύουν μέχρι τις 28 Φεβρουαρίου 2009.».
Άρθρο 5
Το άρθρο 5 της απόφασης 2002/747/ΕΚ αντικαθίσταται από το ακόλουθο κείμενο:
«Άρθρο 5
Τα οικολογικά κριτήρια για την κατηγορία προϊόντων “λαμπτήρες φωτισμού” καθώς και οι αντίστοιχες διατάξεις αξιολόγησης και επαλήθευσης ισχύουν μέχρι τις 28 Φεβρουαρίου 2009.».
Άρθρο 6
Η παρούσα απόφαση απευθύνεται στα κράτη μέλη.
Βρυξέλλες, 21 Ιουνίου 2007.

Labels: 3
1